b'\n_START_ARTICLE_\nMonocit\n_START_PARAGRAPH_\nMonociti oz. celice monocitno-histiocitne vrste so ena od treh skupin belih krvni\xc4\x8dk in predstavljajo 3-8\xc2\xa0% vseh belih krvni\xc4\x8dk. Glede na obarvanje in obliko jedra spadajo med zrnate levkocite. Nastajajo v rde\xc4\x8dem kostnem mozgu.\n_START_SECTION_\nZna\xc4\x8dilnosti\n_START_PARAGRAPH_\nJedro je ledvi\xc4\x8dasto oblikovano in le\xc5\xbei acentri\xc4\x8dno. Obi\xc4\x8dajno sta v jedru prisotni dva jedrca. Kromatin je zrni\xc4\x8dast in zelo gost, sam heterokromatin pa je prisoten v glavnem na obrobju jedra s posameznimi oto\xc4\x8dki med centralno le\xc5\xbee\xc4\x8dim evkromatinom._NEWLINE_Citoplazma vsebuje azurofilna zrnca, ki so pravzaprav lizosomi, poleg tega pa sta v vdolbini jedra dobro vidna Golgijev aparat in centriol.'